google/wiki40b huggingface dataset:
Rasinas

Istorija

1834 m. Ruto žiotyse amerikiečiai įkūrė Port Džilberto gyvenvietę. Nuo 1841 m. oficialiai įsteigta kaip Rasinas.
XIX a. pab. čia apsigyveno lietuvių. 1961 m. jų skaičius viršijo 1000. XX a. pirmoje pusėje veikė lietuvių choras, dramos teatras, draugija.
Stanislovas Liberis

Biografija

1981 m. mokėsi Vilniaus universitete, ekonominio techninio materialinio aprūpinimo inžinieriumi. UAB „Draugužis“ vadybininkas.
2003–2007 m. Kazlų Rūdos savivaldybės tarybos narys.
Sutuoktinė Rūta, vaikai Povilas, Ina.
Mažmožių Dievas

Mažmožių Dievas (angl. The God Of Small Things) – pirmasis indų rašytojos Arundhati Roy romanas. Tai istorija apie broliškų dvynių vaikystės patyrimus. Knygoje nupasakojama kaip maži dalykai gyvenime gali daryti įtaką žmonių elgsenai ir jų pačių gyvenimui. Romanas 1997 m. apdovanotas Bookerio premija.
Rašytojai prireikė ketverių metų užbaigti šią knygą 1996 m. Knyga išleista 21 šalyje.
Nors knyga plačiai liaupsinta, jos turinys visgi susilaukė kritikos dėl daugiažodiškumo ir pateikiamų ginčytinų dalykų.
Margarita Butkienė

Biografija

1977 m. baigė Alytaus 5–ąją vidurinę mokyklą, 1982 m. – Vilniaus universiteto Istorijos fakultete žurnalistikos specialybę.
1982 m. pradėjo dirbti Lietuvos televizijos laidoje „Sveikata“, 1989 m. perėjo į Lietuvos televizijos ir radijo Reklamos skyrių. Nuo 1991 m. rengė laidą namų šeimininkėms „Kviečia šeimininkė Darata“, radijo laidą moterims „Ievos sodai“. 1993–1994 m. žurnalo „Pagrandukas“ redaktorė, kartu su kitais įsteigė žurnalą „Mano namai“. Rengė reportažus, interviu, pokalbius, rašė daugiausia socialinėmis, psichologinėmis, buitinėmis, dorovinėmis temomis. Nuo 1996 m. – leidybinės UAB „Moteris“ direktorė,  koncerno „MG Baltic“ žurnalų leidybos įmonės „Neo-Press“ direktorė. 2010–2011 m. Vilniaus miesto savivaldybės tarybos sekretorė, vėliau Seimo nario A. Ažubalio padėjėja-sekretorė.
Huawei

Istorija

Įmonė buvo įkurta 1987 m. Ren Zhengfei. Pradžioje Huawei daugiausiai dėmesį skyrė mobilųjų telefonų įkroviklių gamybai. Bendrovės dideliu pirmuoju pasiekimu laikomas C&C08 nuotolinio valdymo pultelis, kuris buvo laikomas geriausiu ir galingiausiu Kinijoje. Bendrovė tapo viena pagrindinių rinkos konkurenčių Kinijoje.
1999 m. bendrovė įkūrė padalinį Bengalūre, Indijoje. 2005 m. Huawei užsienio užsakymai pirmą kartą viršijo vidaus pardavimus. Tais pačiais metais Huawei pasirašė visuotinį pagrindų susitarimą su „Vodafone“. 2018 m. pabaigoje, Huawei buvo pardavę 200 mln. mobiliųjų telefonų.
2019 m. kilus skandalui dėl įmonės nepatikimumo ir kišimosi į valstybinius reikalus, Donaldas Trampas paskelbė raštą, suteikiantį vyriausybei įgaliojimus apriboti bet kokius sandorius su „užsienio priešais“, taip ribodamas JAV bendrovių veiklą su „Huawei“ be vyriausybės licencijos.
Tomė (Čilė)

Istorija

Ilgą laiką Tomė buvo tik žvejų stovyklavietė. 1842 m. pastatyta malūnų. 1858 m. įkurtas uostas. 1866 m. ispanų laivynas sugriovė Tomę ir jos malūnus. Vėliau tapo teksilės pramonės centru. 1914 m. Tomę pasiekė geležinkelis. 2010 m. Tomę ir jos apylinkes nuniokojo žemės drebėjimas ir cunamis.
Jonas Karolis Bialozoras

Biografija

Mokėsi Vilniaus akademijoje, teologijos studijas gilino Vokietijoje, Italijoje. Ėjo karaliaus sekretoriaus pareigas, 1630 m. paskirtas Lietuvos referentu.
1615 m. Vilniuje išėjo jo leidiniai Honor Academicus in exequiis illustris ac magnifici domini d. Gabrielis Woyna M.L.D. vicecancellarii… exhibitus… (“Akademinė garbė, pareikšta per žymaus ir prakilnaus pono, LDK vicekanclerio Gabrieliaus Vainos laidotuves”) ir Justorum illustri ac magnifico d. Gabrieli Woyna M. D.L. vicecancellario… ab Academia Vilnen. Soc. Jesu persolutorum theatrum… („Paskutinės pagarbos, kurią Vilniaus jėzuitų akademija atidavė žymiam ir prakilniam ponui, LDK vicekancleriui Gabrieliui Vainai, teatras“).
Alfred Adler

Biografija

Alfredas Adleris gimė 1870 m. vasario 7 d. Vienoje. 1879-80 mokėsi realinėje gimnazijoje. 1880-88 Hernalser`io humanitarinės gimnazijos moksleivis. 1888-95 studijavo mediciną Vienos universitete. 1889 m. įstojo į Austrijos studentų sąjungą. 1892 m. savanoriška tarnyba armijoje (pusė būtino laiko). 1895 Vienos universitetas suteikė medicinos daktaro diplomą. 1896 m. tarnyba armijoje. 1897 m. pirmi straipsniai darbininkų laikraštyje. Dalyvavo tarptautiniame gydytojų kongrese Maskvoje. Gruodį Rusijoje vedė Raisą Timofejevną Epštein. 1898 m. gimė duktė Valentina Dina. 1899 m. privačios medicininės praktikos pradžia. 1901 m. gimė dukra Aleksandra. 1902 m. pakviestas į Zigmundo Froido organizuotus „trečiadienio susirinkimus“. 1903 m. priimtas į gydytojų draugiją. 1904 m. perėjo į evangelikų tikėjimą. 1905 m. gimė sūnus Kurtas. 1907 m. išleido knygą „Studija apie organų menkavertiškumą“. 1909 m. gimė dukra Kornelija (Neli).
1910 m. drauge su V. Štekeliu išleido psichoanalizės laikraštį. 1911 m. atsiskyrė nuo Z. Froido. Išstojo iš psichoanalizės draugijos. Įkūrė „Laisvosios psichoanalizės draugiją“. 1912 m. pradėtas leisti draugijos laikraštis. Išleido knygą „Apie nerviškąjį charakterį“. 1914 m. draugija pervadinta Individualiosios psichologijos draugija. 1916 m. pašauktas į karinę tarnybą. 1918-19 m. Vienoje įsteigta pirmoji auklėjimo konsultacija. 1919 m. išleido brošiūrą „Kita pusė. Masių psichologijos studija apie tautos kaltę“. 1920-23 m. kursai mokytojams, vėliau tapę tęstiniu mokymu. 1920 išleido knygą „Individualiosios psichologijos praktika ir teorija. Įvadas į psichoterapiją gydytojams, psichologams ir mokytojams“. 1922 m. pirmasis tarptautinis Individualiosios psichologijos kongresas Miunchene. 1923 m. pasirodė pirmasis „Tarptautinio Individualiosios psichologijos žurnalo“ numeris. 1925 m. antrasis tarptautinis IP kongresas Berlyne. 1926 m. trečiasis tarptautinis IP kongresas Diuseldorfe. Pirmoji kelionė į JAV. 1927 m. ketvirtasis tarptautinis IP kongresas Vienoje. Išleido knygą „Žmogaus pažinimas“. 1927-29 paskaitos JAV.
1929 m. nusipirko vasarnamį Vienos priemiestyje. Išleido knygas „Individualioji psichologija mokykloje. Paskaitos mokytojams ir auklėtojams“, „Neurozės problemos“, „Gyvenimo prasmė“. 1930 60-mečio proga suteiktas Vienos garbės piliečio vardas. Penktasis tarptautinis IP kongresas Berlyne. Išleido knygas „Sunkiai auklėjamo vaiko siela“, „Vaikų mokymas“, „Gyvenimo stilius“, „Homoseksualumo problema“. Paskaitos Kolumbijos universitete. 1932 m. individualiosios psichologijos vasaros mokykla Zemeringe ir Vienoje. Formalus persikraustymas į Niujorką. 1933 m. pasikeitus valdžiai Vokietijoje A. Adlerio knygos pateko į draudžiamų knygų sąrašą. Pakartotini knygų leidimai anglų ir vokiečių kalbomis. 1935 m. žmona Raisa su Kurtu ir Aleksandra Adler persikėlė į Niujorką.
1936 m. vasaros mokykla Los Andžele. 1937 m. gegužės 28 d. Alfredas Adleris mirė Škotijoje, Aberdyno mieste, atvykęs skaityti paskaitų.
Vanli

Geografija

Vanli šiaurės rytuose ribojasi su Rytų Kinijos jūra, šiaurės vakaruose ir pietuose atitinkamai su kaimyniniais Dzinšano ir Sidži rajonais, taip pat pietryčiuose ir pietvakariuose atitinkamai su Kilungo ir Taipėjaus miestais. Vali pakrantė nusėta keistos formos, erozijos paveiktomis nuosėdinėmis uolienomis, į jūros pusę driekiasi Jeliu kyšulys. Einant toliau nuo jūros kraštovaizdis kalvotas, miškingas.
Smilgių Nukryžiuotojo Jėzaus bažnyčia

Istorija

Apie 1757 m. bajoras Karolis Ciolkovičius Smilgių bajorkaimyje pastatė koplyčią. Šiai suirus, 1862 m. nupirkta nenauja Pabiržės kapų koplyčia ir, pakeitus supuvusius sienojus, pastatyta Smilgiuose. Įrengti 3 altoriai, tačiau pamaldos joje būdavo tik retkarčiais.
1915 m. liepos mėn. Smilgiuose apsigyveno kunigas Florijonas Juknevičius. Jis čia laikė pamaldas, pastatė prieglaudą, svirnelį. 1919 m. iškeltas. Žmonės prašė įsteigti parapiją. Smilgių kaimas bažnyčiai skyrė 15, o Toliūnų – 3 dešimtines žemės. Nors vyskupas parapijos neįsteigė, tačiau 1920 m. paskyrė kitą kunigą. Parapijos teisės suteiktos 1931 m. spalio 24 d.
Po 1936 m. pradėta ruoštis naujos mūrinės bažnyčios statybai. 1939 m. išmūryti pamatai, 1941 m. – pastatyta bažnyčia, įrengta 1942 m. ir tų pačių metų birželio 22 d. vyskupo Kazimiero Paltaroko konsekruota.

Architektūra

Bažnyčia turi neoklasicizmo bruožų, stačiakampio plano, vienabokštė.
Aleksandras Masalskis

Biografija

Kunigaikščių Masalskių giminės atstovas. Riurikaitis XXII kartos. Gardino pakamario Grigorijaus Afanasjevo Masalskio (m. 1595 m.) ir Marijos Račkaitės sūnus.
Nuo 1617 metų – Kauno maršalka, 1627 metais gavo Dorpato kašteliono pareigybę, 1631 metais buvo paskirtas Smolensko kaštelionu, o 1638 metais tapo Minsko vaivada.
1643 metais gegužės 19 d. kunigaikštis buvo palaidotas.
Mykolas Tvarauskas

Biografija

Mokytojavo Suvalkų gubernijoje. Dalyvavo 1863 m. sukilime, buvo sužeistas. Apie 1868 m. atvyko į JAV. 1874 m. Šamokine įsteigė spaustuvę. 1875 m. išleido atsišaukimą „Mieli broliai“ ir anglų-lietuvių ir lietuvių-anglų kalbų žodyną „Tlumočius, arba Slovnikas angielskai lietuviškas“. 1874 m. buvo sumanęs leisti lietuvišką laikraštį. 1879–1880 m. leido ir redagavo pirmąjį JAV lietuvių laikraštį „Gazieta lietuviška“, 1884–1885 m. laikraštį „Unija“ (iki 1885 m. balandžio 25 d. kartu su J. Šliūpu), 1891–1892 m. redagavo „New Yorko gazietą lietuvišką“, 1905 m. – „Emigrant Polski“ lenkų kalba.
Nosferatu (Tamsos pasaulyje)

Nosferatu Tamsos pasaulyje yra fiktyvus vampyrų klanas. Visų pirma jo vampyrai išsiskiria savo siaubinga, pabaisiška išvaizda – tai yra senovinis klano prakeikimas, pasak legendų, dar paties biblijinio Kaino.
Nosferatu priklauso Camarilla sektai, dažniausiai gyvena kanalizacijoje, apleistose metro linijose ir panašiai. Yra pagarsėję savo sugebėjimais rinkti informaciją ir dažnai ja prekiauja bendraudami su kitais klanais.
Naujais nariais nosferatu stengiasi parinkti žmones, kurie ir gyvenime yra labai negražūs ar visuomenės atstumtieji: benamiai, valkatos ir panašiai. Kartais renkasi pagal visiškai priešingą kriterijų: įtraukia labai gražius žmones, kad naujoji siaubinga išvaizda taptų bausme už puikavimasi savo grožiu. Tokie naujieji klano nariai pašaipiai vadinami Kleopatromis.
Nosferatu antitribu susidėję su Sabbatu. Dažnai tai būna serijiniai žudikai ar sadistai, praminti leatherface – odaveidžiai.
KV Mechelen

Istorija

Įkurtas1904 m. Eilę metų dalyvavo elito diviziono kovose.
2018/19 m. sezone žaidė antros pakopos pirmenybėse, tačiau sugebėjo prasibrauti į futbolo taurės finalą, kuriame nugalėjo varžovus ir iškovojo šį trofėjų.
PASA Irodotos FC

Istorija

Klubas įkurtas 1932 m. Ilgą laiką žaidė žemesniuose šalies divizionuose.
2017/2018 m. nugalėjo Trečios pakopos pirmenybėse ir iškopė į Antros pakopos pirmenybes.
Gintautas Antanas Murauskas

Biografija

1974 m. baigė Lietuvos žemės ūkio akademiją, mokslinis agronomas.
1995 m. Lietuvos liberalų sąjungos, 2003 m. Liberalų ir centro sąjungos, 2006 m. Lietuvos Respublikos liberalų sąjūdžio Klaipėdos miesto skyriaus narys.
Nuo 2007 m. Klaipėdos miesto savivaldybės tarybos narys.
Sutuoktinė Nijolė, vaikai Nerijus, Diana.
Jokūbas Florianas Nažymskis

Biografija

Lenkijos bajorų giminės, išeivių iš Nažymo (Prusija) palikuonis, herbo „Dolenga“ savininkas.
1740 buvo apdovanotas Baltojo erelio ordinu.
Mirė ir palaidotas Varšuvoje.
Gruzijos futbolo supertaurė

Gruzijos futbolo supertaurė – trofėjus, dėl kurio nuo 1996 m. varžosi Gruzijos čempionai ir taurės laimėtojai.
Kostas Simitis

Biografija

1959 m. baigė Marburgo universitetą Vokietijoje, 1963 m. Londono ekonomikos mokyklą.
Dirbo teisės mokytoju, po 1967 m. karinio perversmo emigravo, dirbo Laisvosios Europos radijo laidų vedėju, 1969 m. Vokietijoje organizavo Demokratijos gynimo bendriją. 1970 m. Graikijos visuotinio socialistų judėjimo, PASOK vadovaujamo Angreas Papandreu, narys, 1974 m. vienas iš atnaujinto PASOK steigėjų.
1971 – 1977m. Konstancos ir Gyseno Justaus Lybigo universitetų privatinės teisės, prekybos teisės profesorius, nuo 1977 m. Atėnų universiteto docentas.
1981 m. Graikijos parlamento narys, 1981–1985 – žemės ūkio ministras, 1985–1989 m. ekonomikos ministras, 1989–1993 m. švietimo ministras, 1993–1996 m. pramonės, energetikos, technologijos ir prekybos ministras, 1996–2004 Graikijos ministras pirmininkas. Su jo veikla siejamas Graikijos įstojimas į Europos Sąjungą.
1996–2004 m. PASOK pirmininkas, 2003 m. Socialistų Internacionalo pirmininko pavaduotojas.
Lietuvos ekonomistas

Lietuvos ekonomistas – prekybos ir pramonės laikraštis, leistas 1928–1936 m. Kaune su 1932–1933 m. pertrauka.

Istorija

Leido Antanas Pakarklis. 1928 m. ėjo kartą per savaitę, vėliau – kartą per mėnesį. 1928–1930 m., 1934 m. vadinosi „Ekonomistas“. Spausdino M. Adomavičiaus spaustuvė Kaune. Išėjo 28 numeriai.
Nagrinėjo Lietuvos pramonės ir prekybos problemas, informavo apie kitų šalių ekonomiką.
Maskarponė

Maskarponė (it. Mascarpone) – itališko sūrio, gaminamo iš grietinėlės ir maišomo su acto ar citrinų rūgštimi, rūšis.
Po denaturacijos išrūgos yra pašalinamos be stovėjimo ir spaudimo.
Maskarponės sūris yra pieno spalvos, lengvai tepamas. Šis sūris labai populiarus Lombardijos regiono, iš kurio yra kilęs, patiekaluose. Maskarponės sūris yra pagrindinė Tiramisu sudedamoji dalis. Šis sūris dažnai naudojamas vietoj sviesto ar parmezano Rizoto pagardinti.
Jadvyga Dzencevičienė

Biografija

1981 m. baigė Lietuvos žemės ūkio akademiją, žemės ūkio gamybos ekonomistė, organizatorė.
Aukštadvario žemės ūkio mokyklos profesijos mokytoja, Dzencevičienės IĮ savininkė, 2005 m. Trakų rajono savivaldybės administracijos Aukštadvario seniūnijos seniūnė.
Nuo 1999 m. Naujosios sąjungos Trakų rajono skyriaus narys.
2005–2006 m., 2007 m. ir 2011 m. (mandato atsisakė) Trakų rajono savivaldybės tarybos narė. 
Trakų krašto VVG valdybos narė, Trakų kredito unijos valdybos pirmininkė, Aukštadvario bendruomenės tarybos pirmininkės pavaduotoja, jaunųjų verslininkų būrelio vadovė. Sutuoktinis Gintautas, vaikai Lina, Vytautas, Marius.
Stanislovas Buškevičius

Biografija

Dar būdamas paauglys, 1972 m. gegužės mėnesį dalyvavo demonstracijose, vykusiose po Romo Kalantos susideginimo. Vėliau draugams ir pažįstamiems platino antisovietinę literatūrą.
1977 m. baigė Kauno politechnikumą, 1985 m. – Vilniaus universitetą, įgijo ekonomisto specialybę. 1979–1987 m. Kauno įmonėse dirbo darbininku, meistru, prekių žinovu, vyresniuoju inžinieriumi, sociologu. 1988–1990 m. Kauno medicinos institute (dab. Kauno medicinos universitetas) dėstė Vakarų politinės ekonomijos kursą. KGB inspiravus, iš šio instituto pašalintas už politinę veiklą.
1988 m. lapkričio mėnesį pasirašė „Jaunosios Lietuvos” manifestą, kuriuo reikalavo nepriklausomos ir demokratinės Lietuvos valstybės atkūrimo. 1989–1990 m. organizavo tarnybos okupacinėje kariuomenėje boikotą – masinį sovietinių karinių bilietų ir prirašymo liudijimų grąžinimą į Maskvą. 1990 m. organizavo komunistinių skulptūrų Kaune – paminklų Vincui Mickevičiui-Kapsukui, Feliksui Dzeržinskiui, keturiems komunarams – nugriovimą.
Vienas iš kryžiaus 1941 m. Birželio sukilimo prieš rusų okupantus dalyviams atminti pastatymo Kauno miesto kapinėse organizatorių. Parašų rinkimo, kad būtų atkurtas teisėto Lietuvos Respublikos pilietybės įstatymo, priimto 1939 m., galiojimas, organizatorius.
1992 m. Prancūzijos žmogaus teisių asociacijos kvietimu gilino tarptautinio bendradarbiavimo žinias Paryžiuje. 1993–1996 m. dirbo valstybės konsultantu jaunimo klausimais.
1996–2000 m. VII Seimo narys, išrinktas Kalniečių rinkimų apygardoje Nr. 15. Kandidatu į Seimą 1996 m. iškėlė Lietuvių nacionalinė partija „Jaunoji Lietuva”. 2000–2004 m. VIII Seimo narys. Seime dirbo Nacionalinio saugumo (vėliau – Nacionalinio saugumo ir gynybos) komitete, įregistravo per 20 įvairių įstatymų, nutarimų projektų ir pasiūlymų.
1995–1997 m. – Kauno miesto savivaldybės tarybos narys, visuomeninės Kovos su korupcija komisijos pirmininkas. 2007–2011 m. ir nuo 2011 m. Kauno miesto savivaldybės tarybos narys,  Kauno miesto savivaldybės mero pavaduotojas.
Žmona Jūratė. Turi tris vaikus – sūnų Stasį, dukras Mildą ir Agnę.
Garsėja prieš seksualines mažumas nukreiptais pasisakymais.
Palangos miesto taryba 1990–1995 m.

Palangos miesto savivaldybės taryba – Palangos miesto savivaldybės atstovaujamoji institucija, išrinkta 1990 m. kovo 24 d. Pilnas pavadinimas – Palangos miesto Liaudies deputatų taryba, nuo 1990 m. balandžio mėn. Palangos miesto taryba, nuo 1994 m. liepos mėn. Palangos miesto savivaldybės taryba.

Teisinis pagrindas

Vietos savivaldos pagrindų įstatymu, priimtu 1990 m. vasario 12 d., savivaldybės suskirstytos į žemesniosios pakopos savivaldybes – apylinkės, gyvenvietės (valsčiai), rajono (apskrities) miestai ir aukštesniosios pakopos savivaldybes – rajonai, apskritys, respublikos miestai. Palangai priskirtas aukštesniosios pakopos savivaldybės statusas.
Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu“ vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 50 darbo ar gyvenamosios vietos piliečių susirinkimas. Tai buvo pirmieji laisvi ir demokratiški rinkimai po 1925 m. savivaldybių tarybų rinkimų.
Rinkimai įvyko 1990 m. kovo 24 d., pakartotinis balsavimas (II turas) – balandžio 7 d., tačiau kai kuriose rinkimų apygardose rinkimai neįvyko, kitose daputatas nebuvo išrinktas arba buvo paskirtas miesto valdybos nariu. Pakartotiniai rinkimai į neužimtas deputatų vietas vyko gegužės 19 d. ir lapkričio 24 d.
Edvardas Paulavičius

Biografija

Gimė 1825 m. birželio 7 d. Turgeliuose. Mokėsi Slanimo, Žyrovičių mokyklose, baigė Slucko gimnaziją, studijavo Vilniaus medicinos-chirurgijos akademijoje. Tapybos mokėsi privačiai Kanuto Rusecko dirbtuvėje. Vėliau mokėsi Peterburgo dailės mokykloje, 1853 m. gavo dailininko vardą, 1859 m. – piešimo mokytojo teises. Ir Vilniuje, ir Peterburge aktyviai dalyvavo patriotiniame judėjime, artimai bendravo su Z. Sierakausku. Už dalyvavimą 1863 m. sukilime buvo ištremtas, po amnestijos gyveno Lvove, dirbo vietos muziejuje konservatoriumi, keliavo po Italiją, Prancūziją. E. B. Paulavičius nutapė portretų, peizažų, parašė straipsnių dailės klausimais, išleido atsiminimų knygą. Lietuvos dailės muziejuje saugomi darbai: „Autoportretas“ (1853), Liudviko Petravičiaus portretas (1844). 1900 m. rašė straipsnius į laikraštį Gazeta Lwowska, 1906 m. rašė straipsnius į laikraštį Kurier Litewski. Susirašinėjo su Elze Ožeškiene. Mirė 1909 m. vasario 10 d. Lvove.
Michael Bloomberg

Verslas

Michael Bloomberg savo karjerą pradėjo „Salomon Brothers“ investiciniame banke. 1981 m. Michael Bloomberg buvo atleistas iš „Salomon Brothers“ investicinio banko, tačiau gavo 10 mln. JAV dol. išeitinę kompensacija. Jis buvo informacinių technologijų vadovas „Salomon Brothers“ banke, todėl puikiai žinojo ko reikia Volstryto įmonėms. Be to, jis pirmasis pasinaudojo aukštųjų technologijų teikiamais privalumais, tuo tarpu pagrindinis jo konkurentas „Reuters“ snaudė. 1981 m. gavęs lėšų iš „Merrill Lynch“ investicinio banko ir netgi patarimų iš kelių to banko brokerių Michael Bloomberg sukūrė finansinių duomenų sistemą ir įsteigė įmonę.

Politika

2001 m. Michael Bloomberg tapo Niujorko meru, o 2005 m. ir 2009 m. buvo juo perrinktas.
Yehezkel Streichman

Biografija

Gimė 1906 m. Kaune. 1924 m. emigravo į Palestiną, 1924-1927 m. studijavo Bezalelio dailės ir dizaino kolegihoh Jeruzalėje. Vėliau mokėsi Paryžiaus École des Beaux-Arts mokykloje ir Florencijos dailės akademijoje 1928-1931 metais. Baigęs mokslus grįžo į Izraelį, kur dirbo dailės dėstytoju įvairiose mokyklose. 1944 m. kartu su Avigdor Stematsky įkūrė savo dailės mokyklą. Priklausė Tel Avivo dailininkų modernistų grupei Ofakim Hadashim. Paveikslus tapė prancūziškąja lyrinės abstrakcijos tematika. 1948, 1954 ir 1966 m. dalyvavo Venecijos bienalėje. Už savo kūrybą apdovanotas įvairiais Izraelio valstybiniais apdovanojimais. Mirė 1993 m. sausio 12 d. Tel Avive, po jo mirties viena iš miesto gatvių buvo pavadinta jo garbei.
Stepių stumbras

Taksonomija ir paplitimas

Nors didžioji dalis stumbrų evoliucijos istorijos lieka neaiški, dabartiniai įrodymai leidžia daryti prielaidą, kad ilgaragis stepių stumbras atsirado ankstyvajame pleistocene ir buvo plačiai paplitęs vidutinio klimato zonoje Azijoje ir Europoje, ir paliko ryškų pėdsaką Europoje vėlyvojo pleistoceno metu. Ledynmečio pabaigoje stepių stumbrai išnyko. Juos pakeitė mažesni trumparagiai stumbrai Bison bonasus. Vis dar neaiškus pastarojo stumbro protėvis, tačiau evoliucija nuo didesnio, prie šalčio prisitaikiusio stumbro iki mažesnio, prisitaikiusio prie vidutinio klimato, atitinka Bergmano taisyklę.
Evoliucijos eigoje stepių stumbrą Europoje pakeitė šiuolaikinis stumbras (Bison bonasus), Šiaurės Amerikoje – amerikinis bizonas (Bison bison), kurie turi kelias bendras morfologines charakteristikas ir gali daugintis sulaukdami vaisingų palikuonių. Genetiniai tyrimai rodo šių dviejų rūšių bendrumą, tačiau dėl skirtingos morfotipologijos ir skirtingų paplitimo vietų stumbrai ir bizonai laikomi atskiromis rūšimis.
Stepių stumbras buvo virš 2 m ūgio, priminė šiuolaikines bizonų rūšis. Ragų galai buvo nutolę vienas nuo kito per 1 m. Pačių ragų ilgis neviršijo pusės metro.
Stepių stumbras randamas urvų piešiniuose, aptikta jo mumija.
Golda Meir

Biografija

Gimė Moišos Icchoko ir Bliumos Mabovič šeimoje. 1906 m. šeima emigravo į JAV, apsigyveno Milvokyje, Viskonsino valstijoje. Baigė pedagoginį koledžą, dirbo mokytoja. 1915 m. įstojo į „Poalei Cion“ (kairiųjų sionistų) organizaciją. 1921 m. kartu su vyru Morisu Mejersonu emigravo į Palestiną (tuomet – Osmanų imperijos dalis). 1921–1924 m. dirbo Merchavijos kibuce. Nuo 1924 m. gyveno Tel Avive, dirbo profsąjungose ir valstybės tarnyboje, iki išrinkimo į Knesetą 1949 m. 1948 m. pabaigoje buvo paskirta pirmąja Izraelio ambasadore TSRS.
Zita Subačienė

Biografija

1969 m. baigė Vilniaus Universitetą]]. Nuo 1978 m. Šiaulių 10-osios, 18-osios mokyklų geografijos mokytoja. Vadovavo kraštotyrininkų būreliams, organizavo kraštotyros ekspedicijas. Kūrė Šiaulių 18-osios vidurinės mokyklos muziejų, rašė metraštį. 1995-1998 m. vadovavo Šiaulių miesto jaunųjų ekologų klubui „Terra“. Šiaulių miesto ir respublikinėje spaudoje aprašė ekspedicijas, keliones. Jos darbas apie Pabalių Šaukėnų gatvę Lietuvos istorijos draugijos rengtame istorijos darbų konkurse „Mūsų praeitis“ apdovanotas diplomu ir paskatinamąja premija. Rankraščiais paliko apie dešimt kraštotyros darbų, visus saugo Šiaulių Povilo Višinskio viešoji biblioteka. 1999 m. persikėlė gyventi į Šakius.
Vytautas Kvedaras

Biografija

1981 m. baigė Kauno medicinos institutą, gydytojas. VšĮ Druskininkų ligoninės Chirurginio skyriaus vedėjas. Ligoninės stebėtojų tarybos narys, Lietuvos koloproktologų draugijos narys.
Nuo 2007 m. Druskininkų savivaldybės tarybos narys. 
Iki 2016 m. Lietuvos socialdemokratų partijos Druskininkų skyriaus, nuo 2016 m. nepartinio judėjimo „Už Druskininkus“ narys.
1983 m. Vieciūnų „Drobės“ krepšinio komandos krepšininkas. Duktė Eglė.
Beržė urvas

Beržė urvas (pranc. Gouffre Berger) – karstinė praraja Prancūzijoje, Vakarų Alpėse, Verkoro masyve (prie Anženo kaimo), Verkoro urvų sistemoje. Įėjimas į urvą yra 1460 m aukštyje. Apskaičiuotas gylis – 1271 m. Pagal gylį, tai 28 pasaulyje ir 4 Prancūzijoje urvas. Ilgis – 31 790 m. Turi 9 angas. Sudarytas iš kalkakmenio.
Urvą 1953 m. atrado prancūzas Žozefas Beržė (Joseph Berger; jo garbei ir pavadintas). Iki 1963 m. jis laikytas giliausiu pasaulio urvu, kuris siekė ~1122 metrus. 2010 metais buvo pasiektas 1271 metrų gylis.
Beržė urvas itin pavojingas. Išlipti iš dugno ir pasiekti paviršių užtrunka nuo 15 iki 30 val. Lietaus metu urvas užliejamas vandeniu (tokiu būdu 1996 m. čia žuvo 2 speleologai).